ΓΡΑΠΤΗ ΕΡΩΤΗΣΗ E-1770/00

υποβολή: Erik Meijer (GUE/NGL) προς την Επιτροπή

(31 Μαΐου 2000)

Θέμα: Έρευνα προκειμένου να καταπολεμηθεί η ενδεχόμενη απάτη κατά τη χρήση επιδοτήσεων CONVER εκ μέρους του ολλανδικού δήμου Den Helder

1. Λόγω των διαφόρων εξελίξεων και της πολιτικής αναταραχής που έχει δημιουργηθεί σχετικά με την χρησιμοποίηση κονδυλίων επιδοτήσεως μεταξύ άλλων για την κατασκευή, εκ μέρους του δήμου Den Helder στην περιφέρεια Noord-Holland, γέφυρας για τους πεζούς και προβλήτας στον λιμένα Koopvaardersbinnenhaven, έχει δημιουργηθεί η εντύπωση απάτης καιπεξαίρεσης χρημάτων από ευρωπαϊκές επιδοτήσεις. Συμφωνεί η Επιτροπή με την άποψή μου ότι μιά τέτοια εικόνα πρέπει να απαλειφθεί τελείως αφού φυσικά θα κηρυχθούν ανυπόστατοι οι λόγοι που έχουν οδηγήσει στην δημιουργία της εντύπωσης αυτής;

2. Συμφωνεί η Επιτροπή με την άποψή μου ότι αυτά που είναι ήδη γνωστά σχετικά με την χρήση των επιδοτήσεων εκ μέρους του δήμου Den Helder πρέπει να αποτελέσουν το έναυσμα για μια εμπεριστατωμένη έρευνα από την οποία θα προκύψει τελικά η απαραίτητη διαφάνεια σχετικά με την εξέλιξη της κατάστασης μέχρι σήμερα; Προτίθεται η Επιτροπή να αναθέσει την διεξαγωγή σχετικής έρευνας;

3. Υπάρχουν μέχρι στιγμής αιτήσεις που δεν έχουν ακόμα εξετασθεί και προέρχονται από το δήμο Den Helder για επιπλέον ευρωπαϊκές επιδοτήσεις; Εάν ναι, ποιες είναι αυτές,

4. Πρόκειται άραγε η εξέλιξη της κατάστασης σχετικά με τις επιδοτήσεις CONVER όπως αναφέρονται στα ανωτέρω ερωτήματα καθώς και στις ερωτήσεις μου για την επίμαχη χρησιμοποίηση και τηνπεξαίρεση χρημάτων να αποτελέσει το έναυσμα για μια διαφορετική αντιμετώπιση του δήμου Den Helder κατά την χορήγηση και τον έλεγχο και την επιθεώρηση ενδεχόμενων νέων ευρωπαϊκών επιδοτήσεων προς την πόλη αυτή;

Κοινή απάντηση του κ. Barnier εξ ονόματος της Επιτροπής στις γραπτές ερωτήσεις E-1769/00 και E-1770/00

(2 Αυγούστου 2000)

Η Επιτροπή συμμετέχει ως παρατηρητής στις επιτροπές παρακολούθησης των προγραμμάτων των διαρθρωτικών ταμείων. Οι επιτροπές αυτές συζητούν τη στρατηγική προγράμματος, καθώς και οργανωτικά και διαδικαστικά θέματα. Σύμφωνα με την αρχή της επικουρικότητας, η επιλογή και η έγκριση των έργων πραγματοποιούνται από τη διευθύνουσα επιτροπή η οποία αποτελείται από περιφερειακούς εταίρους και συγχρηματοδοτείται από εταίρους εκτός από την Κοινότητα.

Η Επιτροπή δεν ενημερώθηκε σχετικά με την αστυνομική έρευνα ή την έρευνα από το γραφείο KPMG που αναφέρει το Αξιότιμο Μέλος του Κοινοβουλίου.

Η Επιτροπή είναι ωστόσο σε θέση να επιβεβαιώσει ότι η κοινοτική πρωτοβουλία Konver για την περίοδο 1994-1999 χρηματοδότησε το έργο Koopvaarderbinnenhaven. Το ολλανδικό Υπουργείο Οικονομικών κοινοποίησε στις 14 Ιουλίου 1997, την σχετική επιστολή ανάληψηςποχρεώσεων που αντιστοιχεί σε ποσό 4.45 εκατ. HFL (2.02 εκατ. ευρώ). Η κοινοτική συνδρομή αντιστοιχεί σε 50 % του ποσού αυτού. Τον Δεκέμβριο το έργο εγκαταλείφθηκε. Οι σχετικές δαπάνες παραμένουν χαμηλότερες από το προϋπολογισθέν κόστος (3.78 εκατ. HFL ή 1.72 εκατ. ευρώ).

Λόγω της ερώτησης που έθεσε το Αξιότιμο Μέλος του Κοινοβουλίου, η Επιτροπή ξεκίνησε έρευνα με το ολλανδικό Υπουργείο Οικονομικών και επέστησε την προσοχή τηςπηρεσίας ελέγχου της σχετικής Γενικής Διεύθυνσης όσον αφορά την ειδική αυτή περίπτωση. Επιπλέον, η Ευρωπαϊκή Υπηρεσία Καταπολέμησης της Απάτης ανέφερε ότι βρίσκεται σε επαφή με την ολλανδικήπηρεσία έρευνας που ανέφερε το Αξιότιμο Μέλος του Κοινοβουλίου.

Όσον αφορά την περίοδο προγραμματισμού 2000-2006, ο δήμος Den Helder δεν είναι επιλέξιμος για κάποιο ειδικό πρόγραμμα των διαρθρωτικών ταμείων. Η κοινοτική πρωτοβουλία Konver δεν συνεχίστηκε και η περιφέρεια Noord-Holland δεν είναι επιλέξιμη ούτε στο πλαίσιο του στόχου 1 ούτε στο πλαίσιο του στόχου 2.